open-index/open-wikipedia-markdown huggingface dataset:
పూల బావి

thumb|శ్రీ వెంకటేశ్వర స్వామి ఆలయం, తిరుమల
తిరుమల శ్రీ వేంకటేశ్వరుని స్వామివారికి అలంకరించిన తులసి, పుష్పం, పూలమాలలు ఈ క్షేత్రంలో ఎవరికీ ప్రసాదంగా ఇచ్చే సాంప్రదాయం లేదు. అందువల్ల ఆ పవిత్ర నిర్మాల్యాన్ని ఎవరూ ఉపయోగించకుండా ఆలయంలోని బావిలో వేస్తారు. ఈ బావినే పూలబావి అంటారు.

స్వామి వారు ఏకాంతంలో వుండగా తొండమాన్ చక్రవర్తి రావడంతో సిగ్గుపడిన దేవేరులు హడావుడిపడి శ్రీదేవి (లక్షీ దేవి) శ్రీవారి వక్షస్థలం చేరుకోగా, భూదేవి దగ్గరలో వున్న భావి లోనికి వెళ్ళి అంతర్దానమయ్యిందట. ఈ కథను విన్న రామానుజులవారు స్వామివారికి సమర్పించి తీసివేసిన పూలమాలల్ని (మాలిన్యాన్ని) ఈ భావిలో సమర్పించాలని కట్టడి చేసారు. తీసివేసిన పూలను వేసేవారు కాబట్టి ఈ భావిని **పూలబావి** అనడం వాడుకలోనికి వచ్చింది. ఆనాటినుండి ఈ ఒక్కరోజు తప్ప మిగిలిన అన్ని రోజుల్లో శ్రీవారి నిర్మాల్యాన్ని ఈ బావిలోనే సమర్పించడం జరుగుతోంది. అయితే ఇటీవల కాలంలో తిరుమలలో శ్రీ వేంకటేశ్వరస్వామికి జరిగే సేవల్లోను విశేషంగా పుష్పాలంకరణ జరుగుతతున్నందు వల్ల విపరీతంగా పేరుకుపోతున్న ఈ నిర్మాల్యాన్ని తిరుమల పర్వత సానువుల్లో ఎవరూ తొక్కని చోట జారవిడవటం జరుగుతోంది. 

ఈ పూలబావి పూర్వం మెట్లు ఉన్న దిగుడు బావిగా ఉండేది. ఆ తరువాత కాలంలో చుట్టూ రాతి గోడతో ఈ బావి గుండ్రమైన చేదురుబావి వలె పునర్నిరమింపబడింది. ఇటీవల ఈ బావిపై ఇనుపకడ్డీల తడకను కప్పి వాటిపై పూల కుండీలను ఏర్పాటు చేశారు. 

## మూలాలు

వర్గం:తిరుమల
దేశభక్తి గేయాలు

దేశభక్తి గేయాలలో ప్రతీ దేశానికి అతి ముఖ్యమైనది జాతీయ గీతం.

## భారత్ లో కొన్ని ముఖ్యమైన దేశభక్తి గేయాలు
* భారత జాతీయగీతం
* వందేమాతరం
* సారే జహాఁ సె అచ్ఛా హిందూస్తాఁ హమారా

center|thumb|841x841px|వందేమాతర గేయానికి రూపకల్పన 1923 లో ప్రచురితం
## దేశభక్తి సినీ గీతాలు
### తెలుగు

# తేనెల తేటలు మాటలతో మన దేశమాతనే కొలిచెదమా - ఇంద్రగంటి శ్రీకాంత శర్మ.
# భారతమాతకు జేజేలు... బంగరు భూమికి జేజేలు... ఆసేతు హిమాచల సస్యశ్యామల జీవధాత్రికి జేజేలు... : బడిపంతులు' చిత్రం, రచన:ఆత్రేయ, గానం: ఘంటసాల
# పాడవోయి భారతీయుడా.. ఆడి పాడవోయి విజయ గీతికా... : చిత్రం:వెలుగు నీడలు,  రచన; మహాకవి శ్రీ శ్రీ , గానం: సుశీల, ఘంటసాల
# గాంధీపుట్టిన దేశం రఘురాముడు ఏలిన రాజ్యం : చిత్రం: పవిత్రబంధం, గానం:ఘంటసాల
# తెలుగు వీర లేవరా..దీక్షపూని సాగరా.. దేశమాత స్వేచ్ఛకోరి తిరుగు బాటు చేయరా : చిత్రం:అల్లూరి సీతారామరాజు
# పుణ్యభూమి నాదేశం నమో నమామి.. : చిత్రం: మేజర్ చంద్రకాంత్, గానం: ఎస్.పి.బాలు
# వినరా.. వినరా.. దేశం మనదేరా : రచన; రాజశ్రీ, చిత్రం: రోజా
# మా తేఝే సలాం వందేమాతరం : గానం: రెహమాన్

### హిందీ
* కదమ్ కదమ్ బఢాయెజా ఖుషీకె గీత్ గాయెజా, ఏ జిందగీ హై కౌమ్ కీ కౌమ్ పే లుటాయెజా
* అయ్ మేరె వతన్ కే లోగో, జరా ఆంఖ్ మే భర్ లో పానీ, జొ షహీద్ హుయే హైఁ ఉన్‌కీ జరా యాద్ కరో కుర్బానీ
* అయ్ మెరే ప్యారే వతన్, అయ్ మెరే బిఛ్‌డే చమన్, తుఝ్‌పె దిల్ కుర్బాన్
* కర్‌చలే హమ్ ఫిదా జాన్‌-ఒ-తన్ సాథియో, అబ్ తుమ్‌హారే హవాలే వతన్ సాథియో

## మూలాలు

వర్గం:దేశభక్తి
వర్గం:దేశభక్తి గేయాలు
కార్తవీర్యార్జునుడు

**కార్తవీర్యార్జునుడు** (సంస్కృతం: कार्तवीर्य अर्जुन, IAST: Kārtavīrya Arjuna) హైహయ వంశజుడైన కృతవీర్యుడు పుత్రుడు. ఇతడు శాపవశమున చేతులు లేకుండా జన్మించాడు. గొప్ప తపస్సుచేసి, దత్తాత్రేయుని ప్రసన్నము చేసుకొని, వెయ్యి చేతులను పొంది మహావీరుడైనాడు. దత్తాత్రేయ మహర్షి కి పరమ భక్తుడు. ఇతని రాజధాని వింధ్య పర్వతముల వద్ద గల మహిష్మతీపురము. ఇతని పురోహితుడు గర్గ మహర్షి. 

ఒకసారి అగ్ని తనకు ఆహారము కావలెనని కార్తవీర్యార్జునుని అడిగెను. గిరినగరారణ్యమును భక్షింపుమని అనుమతిచ్చెను. ఆ అరణ్యములో మైత్రావరుణుని ఆశ్రమము కలదు, దానిని అగ్ని కాల్చివేసెను. మైత్రావరుణుని సుతులకు కోపము వచ్చి అతని బాహువులు పరశురాముడు ఖండించునని శపించెను.

ఒకమారు ఆ మహారాజు వేటకై వెళ్ళి, అలసి జమదగ్ని ఆశ్రమానికి చేరుతాడు. ఆ మహర్షి కార్తవీర్యార్జునునికి, ఆయన పరివారానికి పంచభక్ష్యాలతొ భోజనం పెడతాడు. ఆ మహర్షి ఆర్భాటం చూసిన కార్తవీర్యార్జునుడు ఆశ్చర్యపడి, దీనికి కారణం అడుగగా జమదగ్ని తన దగ్గర కామధేనువు సంతానానికి చెందిన గోవు వల్ల ఇది సాధ్యపడింది అని తెలుపుతాడు. ఆ గోవును తనకిమ్మని ఆ మహారాజు కోరుతాడు. జమదగ్ని నిరాకరిస్తాడు. కార్తవీర్యార్జునుడు బలవంతంగా ఆ గోవుని తోలుకుపోతాడు. పరశురాముడు ఇంటికి వచ్చి విషయం గ్రహించి మాహిష్మతికి పోయి కార్తవీర్యార్జునునితో యుద్దంచేసి అతని వెయ్యిచేతులు, తలను తన అఖండ పరశువుతో ఛేదిస్తాడు. ఈ విషయాన్ని తన తండ్రికి విన్నవించగా తండ్రి మందలించి పుణ్యతీర్దాలు సందర్శించి రమ్మంటాడు. ఒక సంవత్సరం పాటు వివిధ పుణ్యక్షేత్రాలు దర్శించి వస్తాడు.

ఒకరోజు పరశురాముడు ఇంట్లోలేని సమయం చూసి, కార్తవీర్యార్జునుని కుమారులు జమదగ్ని తల నరికి మాహిష్మతికి పట్టుకు పొతారు. పరశురాముని తల్లి రేణుక జమదగ్ని శవంపై పడి రోదిస్తూ 21 మార్లు గుండెలు బాదుకుంటుంది. పరశురాముడు మాహిష్మతికి పోయి కార్తవీర్యార్జునుని కుమారులను చంపి జమదగ్ని తలను తెచ్చి మొండానికి అతికించి బ్రతికిస్తాడు.

ఆ తరువాత పరశురాముడు యావత్ క్షత్రియ జాతిపై ఆగ్రహించి వారిపై 21 మార్లు దండెత్తి క్షత్రియవంశాలను నాశనం చేస్తాడు. శ్యమంతక పంచకమనే 5 సరస్సులను క్షత్రియుల రక్తంతో నింపి పరశురాముడు తల్లిదండ్రులకు తర్పణం అర్పిస్తాడు. అదే నేటి శమంతపంచకం. దశరథునివంటి కొద్దిమంది రాజులు గోవుల మందలలో దాగుకొని తప్పుకొన్నారు. తరువాత పరశురాముడు భూమినంతటినీ కశ్యపునకు దానమిచ్చి తాను తపస్సు చేసుకోవడానికి వెళ్ళిపోయాడు.

కార్తవీర్యార్జునుడు రావణునితో యుద్ధం చేసి బంధించెను. 

#పిఠాపురం గురూజీ
వర్గం:పురాణ పాత్రలు
వర్గం:హైహయ వంశము
లక్ష్మి నారాయణ్ మిత్తల్

**లక్ష్మి నారాయణ్ మిత్తల్** (Lakshmi Narayan Mittal) ప్రపంచ ఉక్కు రాజు, రాజస్తాన్ లోని సదుల్పూర్ అనే గ్రామంలో పుట్టి కలకత్తాలో విద్య నభ్యసించి లండన్, ఇంగ్లాండ్ దేశములోలో స్థిరపడ్డ ప్రపంచములోనే నాలుగవ ధనవంతుడు. ప్రపంచములోనే ఉక్కు ఉత్పత్తిలో ఈయన సంస్థ ఆర్సెల్లార్ మిత్తల్ మొదటి స్థానములో ఉంది.

## బాల్యం
లక్ష్మి నారాయణ్ మిట్టల్ అలియాస్ లక్ష్మి నివాస్ మిట్టల్ రాజస్థాన్, భారతదేశం యొక్క Churu జిల్లాలోని ఒక మార్వారీ వ్యాపార కుటుంబంలో జన్మించాడు. తన కుటుంబం పశ్చిమ బెంగాల్ లో కలకత్తా (రాజ్ఘర్) శదుల్పుర్, రాజస్థాన్ నుండి మారారు. అతను కలకత్తా లోని సెయింట్ జేవియర్ కళాశాల నుండి ‍‌‌‌‍‌‌‌బాచిలర్ అఫ్ కామర్స్ (బి.కామ్) మొదటి తరగతి పట్టా పొందారు. [13] ఆయన సామాజిక సంక్షేమం, బిజినెస్ మేనేజ్మెంట్ ఇండియన్ ఇన్స్టిట్యూట్ ఆఫ్ అభ్యసించారు. అతను మిట్టల్, వినోద్ మిట్టల్ ప్రమోద్ అనే రెండు తోబుట్టువుల (బ్రదర్స్) కలిగి ఉంది. తన తండ్రి, మోహన్ లాల్ మిట్టల్, ఒక స్టీల్ వ్యాపార నడిచింది, నిప్పాన్ Denro Ispat. 1990 ల వరకు, భారతదేశంలో కుటుంబం యొక్క ప్రధాన ఆస్తులు నాగ్పూర్ లో షీట్ సమ్మేళన ఉక్కుతో నిర్మించబడుతుంది ఒక చల్లని-రోలింగ్ మిల్, పూనే సమీపంలోని ఒక ధాతు సమ్మేళన ఉక్కుతో నిర్మించబడుతుంది మొక్క ఉన్నాయి. నేడు, ముంబై సమీపంలో ఒక పెద్ద ఇంటిగ్రేటెడ్ స్టీల్ ప్లాంట్ సహా కుటుంబం వ్యాపారం, లక్ష్మీ యొక్క బ్రదర్స్, ప్రమోద్, వినోద్ ద్వారా రన్, కానీ లక్ష్మీ ఇదితో ఎలాంటి సంబంధం ఉంది. [14] 

మిట్టల్ భారతదేశంలో కుటుంబం యొక్క ఉక్కు తయారీ వ్యాపార పని తన వృత్తిని ప్రారంభించాడు.

1976 లో, కుటుంబం కూడా తన ఉక్కు వ్యాపార స్థాపించారు, అతను ఇండోనేషియాలో రన్-డౌన్ మొక్క కొనుగోలు ప్రారంభించి, దాని అంతర్జాతీయ డివిజన్ స్థాపించబడింది. కొద్దికాలం తర్వాత అతను ఉషా, ఒక బాగా-చేయడానికి తాకట్టుపై అప్పులిచ్చే కుమార్తె వివాహం చేసుకున్నాడు. 1976 లో, తన తండ్రి, తల్లి, బ్రదర్స్, తన ది LNM సమూహం మీద శాఖ, అతను అప్పటి నుండి దాని వ్యాపారాలు అభివృద్ధి బాధ్యత ఉందితో తేడాల కారణంగా. మిట్టల్ స్టీల్ 14 దేశాలలో కార్యకలాపాలతో ఒక ప్రపంచ ఉక్కు నిర్మాత. [ఆధారం కోరబడినది]

మిట్టల్ ఇంటిగ్రేటెడ్ మినీ-మిల్లులు అభివృద్ధి, ప్రత్యక్ష తగ్గించింది ఇనుము లేదా ఉక్కు తయారీ కోసం ఒక స్క్రాప్ ప్రత్యామ్నాయంగా "DRI" చేయటంలో ముందున్నారు, ప్రపంచ ఉక్కు పరిశ్రమ ఏకీకరణ ప్రక్రియ దారితీసింది. మిట్టల్ స్టీల్ 2004 లో $ 22 బిలియన్ ఉక్కు, లాభాలు 42.1 మిలియన్ టన్నుల ఎగుమతులపై తో, ప్రపంచంలోనే అతిపెద్ద స్టీల్ కంపెనీగా ఉంది. [ఆధారం కోరబడినది]

## పురస్కారాలు
* 2008: పద్మ విభూషణ పురస్కారం
* 2007: Bessemer Gold Medal
* 2006: Person of the Year - *Financial Times*
* 2004: European Businessman of the Year - *Fortune* magazine
* 1998: Willy Korf Steel Vision Award - *American Metal Market* and *PaineWeber’s World Steel Dynamics*
* 1996: Steelmaker of the Year - *New Steel*

## విశేషాలు

## మూలాలు

## బయటి లింకులు
* లక్ష్మి నారాయణ్ మిత్తల్-అధికారిక వెబ్సైటు : లింక్
* ఆర్సెల్లార్ స్వాధీనం గురించి టైమ్ పత్రిక కథనం : లింక్ 
* Lakshmi Mittal to buy Britain's most expensive house  - The Guardian
* లక్ష్మి నారాయణ్ మిత్తల్ గురించి కథనంటైమ్స్ ఆన్ లైన్ వెబ్సైటు 
* Q&A on the "Mittalgate" scandal - BBC News
* BBC - ""Glimpsing a Fairytale Wedding"" - BBC News

వర్గం:భారతీయులు
వర్గం:పద్మవిభూషణ పురస్కార గ్రహీతలు
వర్గం:1950 జననాలు
వర్గం:భారతీయ పారిశ్రామికవేత్తలు
వర్గం:రాజస్థాన్ వ్యక్తులు
వర్గం:జీవిస్తున్న ప్రజలు
ఉష

**ఉష** బాణాసురుని కూతురు.

## ఉషా పరిణయం
బాణాసురిని కూతురైన ఉష దేవి యుక్త వయస్సు వచ్చినప్పుడు చాలా మంది రాకుమారులు వివాహం చేసుకోవడానికి ముందుకు రాగా బాణాసురుడు అందరిని నిరాకరిస్తాడు. ఉషా దేవికి చిత్రలేఖ అనే చెలికత్తె ఉండేది. ఈమెకు చిత్రలేఖనంలో అసమాన్య ప్రావీణ్యం ఉండేది. ఒకరోజు ఉషా దేవి స్వప్నంలో ఒక రాకుమారుడు కనిపించి ఆమెను ఆలింగనం చేసుకొంటాడు. ఆ విషయాన్ని చిత్రలేఖకు చెప్పగా చిత్రలేఖ తన చిత్రకళా చాతుర్యంతో సమస్త భూగోళంలో ఉండే రాకుమారుల చిత్తురవులు గీసి చూపుతుంది. అందులోని ఒక చిత్తరువు చూసి ఎవరే ఈ నవమోహన మోహనాంగుడు అని ఉషా దేవి అడుగగా చిత్ర లేఖ రాకుమారిడి చిత్తురవు చూసి ఈ రాకుమారుడా శ్రీకృష్ణుని కుమారుడైన ప్రద్యుమ్నుడి కుమారుడు అనిరుద్ధుడు అని చెప్పి చిత్రలేఖ తన మాయాశక్తితో అనిరుద్ధిని బృందావనం నుండి శోణపురానికి తెప్పించి ఉషా దేవి హంస తూలికా పాన్పు పై పడవేస్తుంది. ఆ రోజు నుండి ఉషానిరుద్ధులు ప్రణయ క్రీడలో మునిగితేలుతారు. ఒక రోజు ఉషాదేవి గర్భవతి అయిన విషయం ద్వారపాలకులకు తెలియడంతో వారు వెళ్ళి బాణాసురుడికి విన్నపిస్తారు. బాణాసురుడు అనిరుద్ధుడి మీదకు సైన్యాన్ని పంపుతాడు. అనిరుద్ధుడు అందరిని నాశనం చేయడంతో బాణాసురుడే యుద్ధానికి వెళ్ళి నాగపాశం విసురుతాడు, ఆ సమయంలో బాణాసురిడి రథం మీద జండా క్రింద పడుతుంది. ఇది చూసిన బాణుడు తనని జయించగలిగే వీరుడు వచ్చాడని ఆనందపడుతాడు. బృందావనంలో అనిరుద్ధుడు కనిపించక పోయేసరికి అందరు చింతిస్తూ ఉంటే జగన్నాధక సూత్రదారి శ్రీకృష్ణుడు నారదుడి ద్వారా ఈ విషాయాన్ని గ్రహిస్తాడు. యుద్ధంలో బాణాసురుడు ఓడిపోయి తన కూతురు ఉషను అనిరుద్ధునితో వివాహం జరిపిస్తాడు. వీరి కుమారుడు వజ్రుడు.

## ఇవి కూడా చూడండి
*ఉషాపరిణయం ఒక ప్రసిద్ధమైన సినిమా.

వర్గం:పురాణ పాత్రలు
పరీక్షిత్తు

**పరీక్షిత్తు** (సంస్కృతం: परिक्षित्, IAST: Parikṣit, with the alternative form: परीक्षित्, IAST: Parīkṣit) పాండవుల తరువాత భారతదేశాన్ని పరిపాలించిన మహారాజు. ఇతను అర్జునుడి మనవడు, అభిమన్యుని కుమారుడు. ఇతని తల్లి ఉత్తర. తల్లి గర్భంలో ఉన్నప్పుడే అశ్వత్థామ ఇతనిపై బ్రహ్మ శిరోనామకాస్త్రము ప్రయోగించెను. దాని మూలంగా కలిగిన బాధనోర్వలేక ఉత్తర శ్రీకృష్ణుని ప్రార్థించెను. ఆతని కరుణ వలన బాధ నివారణమై శిశువుగా ఉన్న పరీక్షిత్తు బ్రతికెను. ఇతడు ఉత్తరుని కూతురు ఇరావతిని వివాహము చేసుకొనెను. ఇతని కుమారుడు జనమేజయుడు.

## వృత్తాంతము
అవి మహాభారతము యుద్ధము చివరి రోజు, దుర్యోధనుడు కూడా నేలకొరిగినాడు. అశ్వద్దామ, అర్జునుడు ఇద్దరూ పరస్పరము బ్రహ్మాస్త్రాలు ప్రయోగించుకున్నారు: కానీ పెద్దల జోక్యముతో చివరకు అర్జునుడు బ్రహ్మాస్త్రాన్ని ఉపసంహరించుకొనగా అశ్వద్దామ మాత్రం ఉపసంహరణవిధ్య తెలియక "అపాండవగుగాక" అని మరలించాడు, అనగా పాండవుల వారసులు అందరూ మరణించుగాక అని ప్రయోగించాడు. అప్పుడు కృష్ణుడు ఒక్కరిని కాపాడతాను అని మాట ఇచ్చి తల్లి కడుపులో ఉన్న పరీక్షిత్తుని తన యోగ మాయా శక్తి తో, చిన్న రూపుడై చతుర్భుజములతో, శంఖచక్రగదాకౌముదీ మొదలగు అస్త్రాలు ధరించి పిండరూపుడై ఉన్న బాలుని చుట్టూ తిరిగి కాపాడతాడు! అలా తిరుగుతున్నప్పుడు ఆ బాలుడు అలా ఉన్న కృష్ణుడిని చూసి "ఎవరు ఇతను" "ఇలా శంఖచక్రగదాకౌముదీ మొదలగు అస్త్రాలు ధరించి పీతాంబరాలతో, కిరీటముతో, వెలిగిపోతూ నా చుట్టూ తిరుగుతున్నాడు" అని తల్లి గర్భములోనే పరమాత్ముని పరీక్షించాడు. అందువల్ల ఇతనిని పరీక్షిత్తు అని అంటారు.

ఇతని కాలములోనే కలిపురుషుడు వస్తే అతనిని ఓడిస్తాడు. 
ధర్మరాజు అనంతరం పరీక్షిత్తునకు పాండు రాజ్యానికి పట్టాభిషేకం చేసెను. పరీక్షిత్తు 60 సంవత్సరాలు రాజ్యపాలన చేసెను. ఒకనాడు వేటకై అడవికి పోగా మృగమును తరుముచూ ఒక ముని ఆశ్రమము చేరెను. మృగమేమైనదని అడుగగా సమాధిలోనున్న ముని సమాధానం చెప్పలేదు. కోపించిన పరీక్షిత్తు అక్కడనున్న పాము శవాన్ని ముని మెడలో వేసి వెళ్ళిపోయాడు. ముని కుమారుడు శృంగి తన తండ్రి మెడలో సర్పమును వేసినవాడు ఏడు రోజులలో తక్షకుని చేత మృతి చెందుతాడని శపిస్తాడు. పరీక్షిత్తు తాను చేసిన నేరమునకు చింతించి సర్పములకు దుర్గమమైన చోట మేడ నిర్మించుకొని భద్రముగ ఉంటూ ప్రాయోపవిష్ఠుడై శుకుని వలన పుణ్యకథలను వినుచుండెను. శాప ప్రభావం వలన ఏడవ రోజు బ్రాహ్మణవేషధారులైన సర్పములు వచ్చి నిమ్మ పండ్లు కానుకిచ్చిరి. అందుండి వెలువడిన తక్షకుడు పరీక్షిత్తును కరచి అతనిని సంహరించెను. ఆ వారం రోజులలో విన్నదే మహాభాగవతము.

ఇతని కుమారుడు సర్పయాగం చేసిన జనమేజయుడు.

వర్గం:పురాణ పాత్రలు
హనుమజ్జయంతి

thumb|బాల హనుమంతుని సమేత మాతా అంజనీ దేవి
హనుమంతుని జన్మోత్సవం వైశాఖ శుద్ధ దశమి నాడు జరుపుకుంటారు. ఈ రోజున హనుమాన్ భక్తులు రోజంతా ఉపవాసముండి, హనుమన్ చాలిసా పఠనం, రామనామ జపం చేస్తారు హనుమంతుని జన్మవృత్తాంతం  శివమహాపురాణం, రామాయణం,మొదలైన గ్రంథాలలో అనేకానేక గాధలతో వివరించబడి వుంది .హిందూ పురాణ కధల ప్రకారం పుంజికస్థల అనే అప్సరస అంజన అనే వానర కాంతగా జన్మించెను. కేసరి అనే వానరవీరుడు ఆమెను పెళ్ళాడెను. వారు సంతానము కొరకు భక్తితో శివుని ఆరాధించిరి. అప్పుడు వాయుదేవుడు శివుని తేజమును పండు రూపములో అంజనకొసగెను. అంజనకు జన్మించిన సుతుడే ఆంజనేయుడు. కేసరి నందనుడనీ, వాయుదేవుని అనుగ్రహముతో జన్మించినందున వాయుసుతుడనీ కూడా అంటారు. సంప్రదాయం ననుసరించి  హనుమంతుని ఉపాసకులు కూడా ఈ పండుగ జరుపుకుంటారు. శ్రీరామనవమితో పాటు కొందరు ఈ జన్మోత్సవం జరుపుటను కూడా ఉంది. 

## జన్మ వృత్తాంతము
ఒకసారి దేవలోకమందు దేవేంద్రుడు కొలువుతీరి యున్న సమయాన పుంజికస్థల అను అప్సరసకాంత బృహస్పతి వద్దకు చేరి హాస్య ప్రసంగము చేయసాగిందట, ఆమె యొక్క హావభావ వికారాలకు బృహస్పతి మిక్కిలి ఆగ్రహించి నీవు భూలోకమందు "వానరస్త్రీ" గా జన్మింతువుగాక! అని శాపము పెట్టినాడు. అంత ఆ పుంజికస్థల తన తప్పిదాన్ని మన్నించి శాపవిమొచనమీయమని పరిపరి విధముల ప్రార్ధించింది. దానికి బృహస్పతి సంతసించి నీవు భూలోకమందు "హనుమంతునికి" జన్మ ఇచ్చిన తరువాత తిరిగి దేవలోకమునకు రాగలవని అనుగ్రహించెను. ఇది కంబరామాయణ గాధలో గల వృత్తాంతము.
ఆ శాపకారణంగా "పుంజికస్థల" భూలోకమందు వానరకన్యగా జన్మించి "కేసరి" అను అందమైన వానరాన్ని ప్రేమించి వివాహమాడింది. అంత ఆమె గర్భముదాల్చి శివాంశ సంభూతుడైన "శ్రీ ఆంజనేయస్వామి" కి తిరుమల లోని అంజనాద్రి పై జన్మ ఇచ్చింది.

## మూలాలు

## వెలుపలి లంకెలు

* శ్రీ వాల్మీకి రామాయణం ,  ఆనంద రామాయణం 
* హిందువుల పండుగలు-పర్వములు, తిరుమల రామచంద్ర, బాలసరస్వతీ బుక్ డిపో, మద్రాసు, 2004.

వర్గం:హిందువుల పండుగలు
మాఘ శుద్ధ పంచమి

**మాఘ శుద్ధ పంచమి** అనగా మాఘమాసములో శుక్ల పక్షములో పంచమి కలిగిన 5వ రోజు.

## సంఘటనలు
2007

## జననాలు
* 1886 పార్థివ : యమ్మనూరు సుబ్రహ్మణ్యశర్మ - రాయలసీమ కవి. కవిచంద్ర బిరుదాంకితుడు. 

## మరణాలు
2007

## పండుగలు, జాతీయ దినాలు
* వసంత పంచమి
* జగద్గిరిగుట్టలో శ్రీవేంకటేశ్వర స్వామివారి కళ్యానోత్సవం.
* బాసర శ్రీ జ్ఞాన సరస్వతి అమ్మవారి జన్మదిన వేడుకలు.

## బయటి లింకులు

## మూలాలు

వర్గం:మాఘమాసము
నృసింహ జయంతి

thumb|నృసింహావతారంలో విష్ణువు
**నృసింహ జయంతి** వైశాఖ శుద్ధ చతుర్దశి నాడు జరుపుకుంటారు.
ఈ రోజు సాయంకాలం నరసింహ మూర్తి హిరణ్య కశిపుని వధించడానికి ఆతని ఆస్థాన మండప స్తంభము నుండి ఉద్భవించెను.

"వైశాఖశుక్లపక్షేతు చరుర్దశ్యాం సమాచరేత్,

మజ్జన్మసంభవం పుణ్యం వ్రతం పాపప్రణాశనమ్"

అని నరసింహుడు ప్రహ్లాదునితో పేర్కొన్నట్లుగా నృసింహ పురాణములో ఉంది.

శ్రీవైష్ణవులు సంప్రదాయానుసారంగా త్రయోదశి (ముందు రోజు) నాటి రాత్రి ఉపవాసం ఉండి, చతుర్దశి నాడు కూడా ఉపవాసం ఉండి, ప్రదోష కాలమున నృసింహ విగ్రహమును పూజించుతారు. స్తంభములో జన్మించాడు గనుక భవంతి స్తంభములకు తిరుమణి, తిరు చూర్ణములు పెట్టి పూజిస్తారు. రాత్రి జాగరణము చేసి, స్వర్ణసింహ విగ్రహమును దానమిచ్చి, మరునాడు పారణ చేయుదురు. వైశాఖము గ్రీష్మము గనుక వడపప్పు, పానకము ఆరగింపు పెడతారు.

## నృసింహ పురాణ కథ
ఇది ప్రహ్లాదుని పూర్వ జన్మపు వాసుదేవుని వృత్తాంతమునకు సంబంధించిన కథ.

అవంతీ నగరమున సుశర్మ అను వేద వేదంగ పారాయణుడైన బ్రాహ్మణుడు ఉండెను. అతని భార్య సుశీల మంచి ఉత్తమురాలు. వారికి ఐదుగురు కుమారులు కలిగిరి. వారిలో కనిష్ఠుడు వాసుదేవుడు వేశ్యాలోలుడై, చేయరాని పనులు చేయువాడు. ఇట్లుండగా ఒకనాడు వాసుదేవునకు, వేశ్యకు కలహము సంభవించెను. దాని మూలంగా వాసుదేవుడు ఆ రాత్రి భుజింపలేదు. ఆనాడు నృసింహ జయంతి. వేశ్య లేనందు వలన ఆ రాత్రి వాసుదేవుడు జాగరణ కూడా చేసెను. వేశ్య కూడా ఉపవాసము, జాగరణ చేసినది. అజ్ఞాతముగా ఇట్లు వ్రత మాచరించుట వలన వీరు ఇద్దరూ ముక్తులై ఉత్తమగతులు పొందితిరి.

వర్గం:హిందువుల పండుగలు
పరశురామ జయంతి

**పరశురాముడు** విష్ణుమూర్తి దశావతారములలో ఆరవవాడు. పరశురాముడు వైశాఖ శుద్ధ తదియ నాడు అవతరించాడని స్కాంద పురాణం, బ్రహ్మాండ పురాణం తెలియజేస్తున్నాయి. **పరశురామ జయంతి** నాడు ఉపవసించి, పరశురాముని షోడశోపచారములతో పూజించి, "జమదగ్నిసుత! వీర! క్షత్రియాంతక ప్రభో! గృహాణార్ఘ్యం మయా దత్తం కృపయా పరమేశ్వర!" అని అర్ఘ్యప్రదానం చేయవలెనని వ్రత గ్రంథాలు ద్వారా తెలుస్తుంది. పరశురాముడు విష్ణుమూర్తి ఆరవ అవతారంగా భావించి, వైష్ణువులు అతనిని భక్తిప్రపత్తులతో కొలుస్తారు. ఆయన వైశాఖ మాసంలో శుక్లపక్ష తదియ నాడు జన్మించినందున, ఆ రోజును పరశురామ జయంతిగా జరుపుకుంటారు.

పరశురాముడు ఇరువదియొక్క మార్లు భూమిని రాక్షస రాజుల నుండి రక్షించాడని హిందూ పురాణాల చెపుతున్నాయి. ఈ రాజుల రక్తంతోనే సామంతపంచక క్షేత్రంలోని సరస్సులను నింపాడని ప్రజలు ఇప్పటికి నమ్ముతారు. పరశురాముడు ఎందరో పేద, అమాయక, బలహీన ప్రజల రక్షకుడుగా అవతరించాడని నమ్ముతారు. పరశురామ జయంతి దినాన్ని పురస్కరించుకుని చాలామంది ప్రజలు ఉపవాసం ఉంటారు. పూజలు, హవనాలు నిర్వహిస్తారు. కొంతమంది "భాండారా" పేరుతో పేదలకు, భక్తులకు అన్నదానం చేస్తారు.

## మూలాలు

వర్గం:హిందువుల పండుగలు
జనమేజయుడు

**జనమేజయుడు** మహాభారతంలో పరీక్షిత్తు కుమారుడు. అర్జునునికి ముని మనుమడు. వ్యాస మహర్షి శిష్యుడైన వైశంపాయనుడు ఇతనికి మహాభారత కథను వినిపించెను. మహాభారతంలో చెప్పినట్లుగా జనమేజయుడికి ఆరు మంది అన్నదమ్మలు. వారు కక్ష సేనుడు, ఉగ్ర సేనుడు, చిత్ర సేనుడు, ఇంద్రసేనుడు, సుశేణుడు, నఖ్యశేనుడు.
తండ్రి పరీక్షిత్తు మరణించగానే జనమేజయుడు హస్తినాపుర సింహాసనాన్ని అధిష్టించాడు. తన తండ్రి మరణానికి తక్షకుడు కారణమని తెలుసుకొని సర్పములపై కోపము చెంది సర్పజాతిని సమూలంగా నాశనం చేయడానికి సర్పయాగము చేయడానికి సంకల్పించాడు. ఈ యాగం ప్రారంభం కానుండగా వ్యాస మహర్షి మిగతా ఋషులతో కలిసి వస్తాడు. కేవలం శాపాన్ని నెరవేర్చడానికి మాత్రమే తక్షకుడు పరీక్షత్తును చంపిన విషయాన్ని దృష్టిలో పెట్టుకుని సర్పజాతినీ మొత్తం నాశనం చేయ సంకల్పించడం, పాండవుల వారసుడిగా నీకు తగదని జనమేజయుడికి హితవు పలికారు. దాంతో జనమేజయుడు ఆ యాగాన్ని ఆపు చేయించాడు. తన పూర్వీకుల గురించి తెలుసుకోవడానికి ఉత్సుకత చూపడంతో ఎక్కడైతే యాగం చేయ సంకల్పించాడో అక్కడే వైశంపాయనుడు జనమేజయుడికి మహాభారతం వినిపించాడు.

## మూలాలు

వర్గం:పురాణ పాత్రలు
కొండపల్లి పైడితల్లి నాయుడు

**కొండపల్లి పైడితల్లి నాయుడు** (నవంబర్ 20, 1930 - ఆగష్టు 18, 2006) 11వ,12వ,14వ లోక్‌సభకు ఎన్నికైన పార్లమెంటు సభ్యుడు. ఇతడు బొబ్బిలి లోక్‌సభ నియోజకవర్గం నుండి తెలుగుదేశం పార్టీ సభ్యునిగా ఎన్నికైనాడు.

## బయటి లింకులు
* Home Page on the Parliament of India's Website
* K.P. Naidu No more
* lok sabha condoled death of k.p naidu 

వర్గం:1930 జననాలు
వర్గం:2006 మరణాలు
వర్గం:14వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:విజయనగరం జిల్లా రాజకీయ నాయకులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
పూసపాటి విజయరామ గజపతి రాజు

thumb|పూసపాటి విజయరామ గజపతి రాజు
**పూసపాటి విజయరామ గజపతి రాజు**, (పి.వి.జి.రాజు) "The Raja Saheb of Vizianagaram" (b. 1 మే, 1924 - d. 14 నవంబర్, 1995) భారతదేశపు పూర్వ సంస్థానాధీశులలో ఒకరు, పార్లమెంటు సభ్యుడు, దాత. విజయనగరం రాజవంశానికి చెందిన మహారాజా అలక్ నారాయణ గజపతి, మహారాణి విద్యావతి దంపతుల పెద్ద కొడుకు.

వీరు విజయనగరం ఫూల్ బాగ్ ప్యాలెస్లో జన్మించారు. విశాఖపట్నంలోని సెయింట్ అలోయిసిస్ కాన్వెంటులోనూ, బెంగుళూరులోని సెంట్రల్ కళాశాలలోను, మద్రాసు ప్రెసిడెన్సీ కళాశాలలోను చదువుకున్నారు. అమెరికాలోని కొలంబియా యూనివర్శిటీలో ఉన్నత విద్యను అభ్యసించారు.

వీరు సింహాచలం దేవస్థానంతో సహా ఇంచుమించుగా 100 దేవాలయాలకు వంశపారంపరిక ధర్మకర్తలు. వీరు కోరుకొండ సైనిక్ స్కూల్ స్థాపన కోసం 1961-62లో కేంద్ర ప్రభుత్వానికి కోరుకొండ ప్యాలెస్‌తో సహా సుమారు వెయ్యి ఎకరాల స్థలం దానం చేశారు. దీని మూలంగా మొత్తం దేశంలోని 20 సైనిక్ పాఠశాలలో మొదటిదైన కొరుకొండ సైనిక పాఠశాల ఇక్కడ ప్రారంభించబడింది. ఇలాంటి పాఠశాల ఆంధ్రప్రదేశ్ రాష్ట్రంలో ఇదొక్కటే. వీరు తండ్రి జ్ఞాపకార్ధం మహారాజా అలక్ నారాయణ సొసైటీ ఆఫ్ ఆర్ట్స్ అండ్ సైన్స్ (మాన్సాస్) విద్యాసంస్థను స్థాపించి ఎంతో మందికి విద్యాదానం చేస్తున్నారు.

వీరు 1952, 1956 లలో మద్రాసు, ఆంధ్రప్రదేశ్ శాసనసభకు రెండు సార్లు ఎన్నికైనారు. మరలా 1960, 1971 లో ఆంధ్ర ప్రదేశ్ శాసనసభకు ఎన్నికై మంత్రిగా ఎన్నో పదవులు అలంకరించారు. వీరు రెండవ, ఐదవ లోక్‌సభకు విశాఖపట్టణం నుండి, ఆరవ, ఏడవ లోక్‌సభకు బొబ్బిలి నుండి ఎన్నికైనారు. సోషలిస్ట్ డెమోక్రటిక్ పార్టీ (ఇండియా)కి చైర్మన్‌గా పనిచేశాడు.

వీరు అనేక ప్రజా ఉద్యమాలలో పాల్గొన్నారు. కర్నూలు జిల్లా కరివెన ఈనాం రైతు సత్యాగ్రహంలోను, గుంటూరు జిల్లా మాచర్ల వద్ద నాగార్జున సాగర్ ప్రాంత రైతు యాత్రలోను, ఉత్తర ప్రదేశ్, బీహార్ రాష్ట్రాలలో సత్యాగ్రహాలకు నాయకత్వం వహించి జైలుశిక్షను అనుభవించారు.

వీరు క్రీడాభిమానులు. ఈత, గుర్రపు పందెములు మొదలైన బాహ్య క్రీడలయందు అభిరుచి కలిగి ఉన్నారు. విల్లింగ్‌టన్ స్పోర్ట్స్ క్లబ్ (బొంబాయి), క్రికెట్ క్లబ్ ఆఫ్ ఇండియా (బొంబాయి), మద్రాసు రేస్ క్లబ్, కాస్మాపాలిటన్ క్లబ్ (మద్రాసు), మద్రాసు జింఖానా క్లబ్, ఢిల్లీ జింఖానా క్లబ్, ఢిల్లీ గోల్ఫ్ క్లబ్, సికింద్రాబాద్ క్లబ్ మొదలైన వాటిలో సభ్యత్వము కలిగి క్రీడారంగానికి సహకారాన్నందించారు. ఆంధ్రా క్రికెట్ సంఘానికి చాలా సంవత్సరాలు అధ్యక్షునిగా పనిచేశారు.

## ఇవి కూడా చూడండి
* బొబ్బిలి లోక్‌సభ నియోజకవర్గం
* విశాఖపట్టణం లోక్‌సభ నియోజకవర్గం

## మూలాలు
వర్గం:1924 జననాలు
వర్గం:1995 మరణాలు
వర్గం:2వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:క్షత్రియులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లాకు చెందిన రాష్ట్ర మంత్రులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:ఆంధ్ర రాష్ట్రంలో శాసన సభ్యులు


* Indian Princely States - Vizianagaram
విశాఖపట్నం (అయోమయ నివృత్తి)

**విశాఖపట్నం** పేరుకు సంబంధించిన వ్యాసాలు

* విశాఖపట్నం (నగరం)
* విశాఖపట్నం జిల్లా 
* విశాఖపట్నం మండలం 
* విశాఖపట్నం లోక్‌సభ నియోజకవర్గం
* ఉత్తర విశాఖపట్నం శాసనసభ నియోజకవర్గం
* దక్షిణ విశాఖపట్నం శాసనసభ నియోజకవర్గం
* తూర్పు విశాఖపట్నం శాసనసభ నియోజకవర్గం
* పశ్చిమ విశాఖపట్నం శాసనసభ నియోజకవర్గం
తారాశశాంకం

*తారాశశాంకం (1941 సినిమా)
*తారాశశాంకం (1969 సినిమా)
జైమిని మహర్షి

**[[జైమిని భారతం|జైమిని]]** పురాణాలలోని ఋషి, భారతీయ తత్వశాస్త్రంలోని పూర్వమీమాంస విభాగంలో ప్రసిద్ధుడు. ఇతడు వేద వ్యాసుని శిష్యుడు, పరాశర మహర్షి కుమారుడు..

## జైమిని రచనలు
* జైమిని పదహారు అధ్యాయములలో *పూర్వ [[మీమాంస]] సూత్రాలు* రచించ బడినవి. మొదటి 12 అధ్యాయములు మిక్కిలి ప్రసిద్ధములగుటచే, మిగిలిన 4 అధ్యాయములు జైమిని రచించినవి కావు అని అంటారు. కానీ ఉపవర్షుడు, దేవస్వామి, భావదాసుడు, రాజచూడామణి దీక్షితుడు, భాస్కరరాయమఖి మున్నగువారు సంకర్షకాండ అను పేరన ఉన్న ఈ నాలుగు అధ్యాయములకు వ్యాఖ్యానములు రచించి, వారే ఇవి కూడా జైమిని కృతములేనని అంగీకరించారు.

## జైమిని గ్రంథములు
* జ్యోతిష గ్రంథము : మొత్తము నాలుగు అథ్యాయములు.
* ఛాందోగ్య అనువాదము : ఇది తంత్ర గ్రంథము.
* జైమినీయ సౌత సూత్రము
* జైమినీయ గృహ్య సూత్రము
* స్మృతి మీమాంస : పూర్వ మీమాంస సూత్రాలు

### పూర్వ మీమాంస సూత్రాలు
జైమినీ తన ఉత్కృష్ట కృతి అయిన పూర్వ మీమాంస సూత్రాలు (“తొలి అవలోకన”) యొక్క కృతికర్తగా ప్రసిద్ధిపొందాడు. దీనేనే కర్మ-మీమాంస అనికూడా అంటారు. ఈ పద్ధతిలో వేద or Karma-mimamsa (“Study of [Ritual] Action”), a system that investigates the nature of Vedic injunctions. ఈ గ్రంథమే ఆరు ప్రాచీన భారతీయ తత్త్వ దర్శనాలలో ఒకటైన పూర్వ మీమాంస శాఖకు మూలాధారము.

క్రీ.పూ 3వ శతాబ్దానికి చెందిన ఈ కృతిలో మూడు వేల సూత్రాలు, మీమాంస శాఖకు ఆధారభూతమైన పాఠ్యము ఉన్నాయి. The text aims at an exegesis of the Vedas with regard to ritual practice (karma) and religious duty (dharma), commenting on the early Upanishads. Jaimini's Mimamsa is a ritualist conter-movement to the mysticist Vedanta currents of his day. క్రీస్తు శకంలోని తొలి శతాబ్దాలలో శబరుడు జైమిని యొక్క పూర్వమీమాంస వ్యాఖ్యానం చేశాడు.

### జైమిని భారతం
జైమిని మహాభారతం రచించాడు. దీనిని "జైమిని భారతం" అంటారు. దీనిలోని అశ్వమేధ పర్వం బాగా ప్రసిద్ధిచెందినది.

### జైమిని సూత్రాలు
బృహత్ పరాశర హోరశాస్త్రము తర్వాత అంతటి శ్రేష్టమైన కృతి జైమినీ సూత్రాలు లేదా ఉపదేశ సూత్రాలు. ఇందులో జైమినీ, బృహత్ పరాశర హోరశాస్త్రానికి టీకాతాత్పర్య సహిత విస్తృతమైన భాష్యాన్ని చెప్పి జైమినీ జోతిష్యశాస్త్రానికి శ్రీకారం చుట్టాడు.

### సామవేదం
వ్యాసుడు వేదాలను నాలుగు భాగాలుగా విభజించినప్పుడు, నాలుగింటిని నలుగురు ప్రధాన శిష్యులకు బోధించాడు. ఋగ్వేదాన్ని పైలునికి, యజుర్వేదాన్ని వైశంపాయునికి, సామవేదాన్ని జైమిని మహర్షికి, అథర్వణ వేదాన్ని సుమంతునికి బోధించాడు.

### మార్కండేయ పురాణం
హిందూ పురాణాలలో ప్రముఖమైన మార్కండేయ పురాణం జైమిని, మార్కండేయుడు మధ్య చర్చా విషయంగా వివరించబడింది.

## ఇవి కూడా చూడండి
* జైమిని భారతం

## మూలాలు

## బయటి లింకులు
* మీమాంస హోం పేజీ.

వర్గం:పురాణ పాత్రలు
వర్గం:హిందూ ఋషులు
పట్టాభిషేకం

**పట్టాభిషేకం** (Coronation) అనగా మహారాజు తన పెద్ద కుమారునికి (యువరాజు) రాజ్య నిర్వహణ బాధ్యతలను అప్పగించడం.దీనికి చిహ్మంగా రాజ మకుటాన్ని అలంకరింపజేయడం, సింహాసనం అధిరోహించడం, ఖడ్గాన్ని బహుకరించడం మొదలైనవి ఘనంగా జరిపిస్తారు. ఈ మొత్తం కార్యక్రమాన్ని పట్టాభిషేకం అంటారు.ఈ పదం సాధారణంగా భౌతిక కిరీటాన్ని మాత్రమే కాకుండా, కిరీటం ప్రధానం చేసే చర్య జరిగే మొత్తం వేడుకను సూచిస్తుంది.రాజ్యాధికారంతో పాటు రాజలాంచనాల ప్రకారం ఇతర వస్తువులను ప్రదర్శించడంతో పాటు,అధికార శక్తితో ఒక చక్రవర్తి  అధికారిక సమూహాన్ని సూచిస్తుంది. కిరీటం పక్కన పెడితే, పట్టాభిషేక వేడుకలో రాజు ప్రత్యేక ప్రమాణాలు చేయడం, చక్రవర్తికి రాజ్యాధికారం అప్పగించడం.సైన్య ప్రదర్శన, కొత్త పాలకుడు  ప్రజలచే నివాళులర్పించడం, ఇతర కర్మ పనుల పనితీరు వంటి అనేక ఆచారాలు ఉండవచ్చు.ఇది ఒక్కో దేశంలో ఆ దేశ సంప్రదాయాలు,ఆచార వ్యవహారాలుబట్టి మారుతుంటాయి. పాశ్చాత్య తరహా పట్టాభిషేకాలలో తరచుగా రాజును పవిత్ర నూనెతో అభిషేకం చేయడం జరుగుతుంది.దీనిని లేదా క్రిస్మ్ అని అంటారు. చక్రవర్తి భార్య ఏకకాలంలో లేదా ఒక ప్రత్యేక సంఘటనగా పట్టాభిషేకం చేయవచ్చు.ప్రపంచ రాచరికాలలో ఒక ముఖ్యమైన కర్మ అయిన తరువాత, వివిధ సామాజిక - రాజకీయ మతపరమైన కారకాలకు పట్టాభిషేకాలు కాలక్రమేణా మారాయి. ఒక చక్రవర్తి సింహాసనం లోకి ప్రవేశించటానికి గుర్తుగా సరళమైన వేడుకలకు ప్రాధాన్యత ఇస్తారు.కొన్ని పురాతన సంస్కృతులలో, పాలకులు దైవిక లేదా పాక్షిక దైవంగా పరిగణించబడ్డారు.ఈజిప్టులో  రాకుమారుడని సూర్య దేవుడుగా నమ్ముతారు. జపాన్లో చక్రవర్తి సూర్య దేవత అమతేరాసు వారసుడని నమ్ముతారు.మధ్యయుగంలో ఐరోపా చక్రవర్తులు రాజ్యాలను పాలించే దైవిక హక్కును కలిగి ఉన్నారని పేర్కొన్నారు. పట్టాభిషేకాలు ఒకప్పుడు ఈ ఆరోపణల ప్రత్యక్ష దృశ్య వ్యక్తీకరణ. కానీ ఇటీవలి శతాబ్దాలు ఇటువంటి నమ్మకాలను తగ్గించాయి. 

## నిర్వచనం
thumb|250x250px|విక్టోరియా రాణి పట్టాభిషేకం వేడుక ప్రతిరూప చిత్రం.
ఒక రాజు, రాణి లేదా ఇతర సార్వభౌమాధికారికి రాజ్యాన్ని అప్పగించేచప్పుడు జరిగే వేడుక కార్యక్రమాన్నిపట్టాభిషేకం అంటారు.

## చరిత్ర
పట్టాభిషేకం వేడుక, సార్వభౌమాధికారి తన తలపై కిరీటాన్ని స్వీకరించడం ద్వారా అన్ని రాజ్యాధికారాలు సంక్రమిస్తాయి.కిరీటం ధరించటం అధికారం బాధ్యతలు స్వీకరించదానికి ముఖ్య చిహ్నంగా పరిగణించబడుతుంది.ప్రారంభ చారిత్రక కాలం నుండి ఒక రాజు, రాణి లేదా అధిపతి కొన్ని బహిరంగ వేడుకల ద్వారా పట్టాభిషేక కార్యక్రమాన్ని ప్రారంభించబడ్డాయి.సార్వభౌమత్వాన్ని ఒక కవచం లేదా ఈటెతో దరించటం ద్వారా  లేదా విలక్షణమైన వస్త్రాన్ని లేదా శిరస్త్రాణంతో ముడి పెట్టవచ్చు.మధ్య యుగాలలో యూరప్ క్రైస్తవీకరించబడినప్పుడు, ఈ పాత ఆచారాలలో కొన్ని ఇతర ఇశ్రాయేలీయుల రాజులకు అభిషేకం, కిరీటం, సాల్ లాంటి పాత నిబంధన వర్ణనల నుండి పొందిన మతపరమైన ఆచారాలు పాటించటం ఏర్పడింది.సాధారణ క్రైస్తవ పట్టాభిషేక కార్యక్రమంలో సార్వభౌముడు పవిత్ర నూనెతో అభిషేకం చేయబడ్డాడు. మతాధికారుల నుండి కిరీటం, ఇతర రాజ చిహ్నాలను పొందుతాడు.ఇది పట్టాభిషేకం వేడుకలకు ఒక సందర్భంలాంటిది. ఇది ఒక గంభీరమైన మతపరమైన వేడుక. వెయ్యి సంవత్సరాలు క్రితం నుండి ఈ ఆచారం కొనసాగుతుంది. గత 900 సంవత్సరాలుగా, ఈ వేడుక లండన్లోని వెస్ట్ మినిస్టర్ అబ్బేలో జరుగుతుంది.ఈ వేడుకను కాంటర్బరీ ఆర్చ్ బిషప్ నిర్వహిస్తారు. 1066 లో నార్మన్ కాంక్వెస్ట్ నుండి ఇది దాదాపు ఎల్లప్పుడూ జరుగుతుంది.

## ఇవి కూడా చూడండి
* శ్రీరామ పట్టాభిషేకం
* పట్టాభిషేకం (సినిమా)
* రాజమకుటం

## మూలాలు

## వెలుపలి లంకెలు
వర్గం:ఉత్సవాలు
వర్గం:రాజ్య వ్యవస్థ
ఘంటసాల బలరామయ్య

**ఘంటసాల బలరామయ్య** (జూలై 5, 1906 - అక్టోబరు 29, 1953) తెలుగు సినిమా నిర్మాత, దర్శకుడు.

## జీవిత విషయాలు
ఘంటసాల బలరామయ్య 1906, జూలై 5న ఆంధ్రప్రదేశ్ రాష్ట్రం, నెల్లూరు జిల్లా, నెల్లూరు మండలంలోని పొట్టెపాలెం గ్రామంలో జన్మించాడు. ఇతని మనుమడు ఎస్.ఎస్. తమన్ సంగీత దర్శకుడిగా రాణిస్తున్నాడు.

## సినిమారంగం
నాటకరంగంలో ప్రసిద్ధులైన వీరి సోదరులు రాధాకృష్ణయ్య గారి ప్రోత్సాహంతో వీరికి రంగస్థల అనుభవం కలిగింది. అన్నదమ్ములిద్దరూ 1933లో కలకత్తా వెళ్ళి చిత్రరంగంలో అడుగుపెట్టారు. వీరు శ్రీరామా ఫిల్మ్స్, కుబేరా పిక్చర్స్ అనే కంపెనీలు పెట్టి 1936లో సతీ తులసి, 1938లో మార్కండేయ, 1940లో మైరావణ చిత్రాల్ని నిర్మించారు. 1940లో ప్రతిభా పిక్చర్స్ సంస్థను నెలకొల్పి పార్వతీ కళ్యాణం సినిమాను స్వీయ దర్శకత్వంలో నిర్మించారు. తరువాతి కాలంలో చిత్ర నిర్మాణం, దర్శకత్వం రెండు నిర్వహిస్తూ గరుడ గర్వభంగం (1943), సీతారామ జననం (1944), ముగ్గురు మరాఠీలు (1946), బాలరాజు (1948), శ్రీ లక్ష్మమ్మ కథ, స్వప్న సుందరి, చిన్న కోడలు (1952) మొదలైనవి తయారుచేశారు.

1944లో నిర్మించిన సీతారామ జననం చిత్రం ద్వారా వీరు అక్కినేని నాగేశ్వరరావు, అమర గాయకుడు ఘంటసాల వెంకటేశ్వరరావు లను తెలుగు చిత్రసీమకు పరిచయం చేశారు. 1948లో నిర్మించిన బాలరాజు సినిమా సాటిలేని విజయాన్ని వీరికి అందించింది. తోటివారిలో పోటీపడి శ్రీ లక్ష్మమ్మ కథ చిత్రాన్ని కేవలం 19 రోజులలో నిర్మించి విడుదల చేశారు. వీరు అందరూ అభివృద్ధి చెందాలని, సుఖంగా జీవించాలని కోరుకొనేవారు. ఎన్నో సామాజిక అభివృద్ధి కార్యక్రమాలలో వీరు పాల్గొన్నారు.

## మరణం
తెలుగు సినీ రంగానికి వెలలేని సేవలందించిన వీరు 1953, అక్టోబరు 29 అర్థరాత్రిన గుండెపోటుతో పరమపదించారు. ఆ సమయంలో ఆయన రేచుక్క చిత్రానికి దర్శకత్వం వహిస్తున్నారు. ఆ చిత్రాన్ని పి.పుల్లయ్య పూర్తిచేశారు.

## మూలాలు

వర్గం:తెలుగు సినిమా దర్శకులు
వర్గం:1953 మరణాలు
వర్గం:కృష్ణా జిల్లా సినిమా దర్శకులు
వర్గం:1906 జననాలు
వర్గం:కృష్ణా జిల్లా సినిమా నిర్మాతలు
తిక్కవరపు సుబ్బరామిరెడ్డి

**తిక్కవరపు సుబ్బరామిరెడ్డి** (ఆంగ్లం: T. Subbarami Reddy) (జ. సెప్టెంబరు 17, 1943) భారత జాతీయ కాంగ్రెసుకు చెందిన రాజకీయ నాయకుడు, తెలుగు సినీ నిర్మాత, పారిశ్రామికవేత్త. వీరు ఆంధ్ర ప్రదేశ్ కు చెందిన పార్లమెంటు సభ్యుడు. ఈయన గనుల శాఖామాత్యునిగా ఉన్నాడు. ఈయన 1996, 1998 సంవత్సరాలలో 11వ, 12వ లోక్‌సభ లకు విశాఖపట్నం నియోజకవర్గం నుండి ఎన్నికైనాడు. ఇతడు 2002 సంవత్సరం నుండి రాజ్యసభ సభ్యునిగా పనిచేస్తున్నాడు. ఆయన 2023 ఆగస్ట్ 20న కాంగ్రెస్ వర్కింగ్ కమిటీ  శాశ్వత ఆహ్వానిత సభ్యుడిగా నియమితుడయ్యాడు.

సుబ్బరామిరెడ్డి 1943, సెప్టెంబర్ 17న బాబు రెడ్డి, రుక్మిణమ్మ దంపతులకు నెల్లూరులో జన్మించాడు. హైదరాబాదు లోని నిజాం కళాశాల నుండి బి.కామ్ పట్టాపొందాడు. నాగార్జున సాగర్ ప్రాజెక్టు నిర్మాణంలో మట్టి ఆనకట్ట పనులకు కాంట్రక్టరుగా వ్యాపార జీవితాన్ని ప్రారంభించాడు, 1966 ఫిబ్రవరి 6న ఈయనకు ఇందిరా సుబ్బరామిరెడ్డితో వివాహమైనది.
## సినిమా నిర్మాణం
ఇతడు తెలుగు, హిందీ, తమిళ, సంస్కృత భాషలలో కొన్ని సినిమాలను నిర్మించాడు. సంస్కృతంలో ఇతడు నిర్మించిన భగవద్గీత చలనచిత్రానికి ఉత్తమ చిత్రంగా జాతీయ చలనచిత్ర పురస్కారం లభించింది.

ఇతడు నిర్మించిన సినిమాల పాక్షిక జాబితా:
; తెలుగు
# జీవన పోరాటం
# స్టేట్ రౌడి
# గ్యాంగ్ మాస్టర్
# సూర్య ఐ.పి.ఎస్
;హిందీ
# దిల్‌వాలా
# చాందినీ
# లమ్హే
# స్వామి వివేకానంద
;సంస్కృతం
# భగవద్గీత

## మూలాలు

వర్గం:1943 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:నిజాం కళాశాల పూర్వవిద్యార్ధులు
వర్గం:నెల్లూరు జిల్లా వ్యాపారవేత్తలు
వర్గం:నెల్లూరు జిల్లా సినిమా నిర్మాతలు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:విశాఖపట్నం జిల్లాకు చెందిన కేంద్ర మంత్రులు
వర్గం:నెల్లూరు జిల్లా రాజకీయ నాయకులు
లంక సుందరం

thumb|లంక సుందరం
**లంక సుందరం** (1905 - 1967) భారత పార్లమెంటు సభ్యులు, అంతర్జాతీయ న్యాయశాస్త్రంలో నిపుణులు. వీరు జనవరి 1, 1905 సంవత్సరం దివిసీమలొని చోడవరంలో జన్మించారు. తండ్రి సీతయ్య బ్రతుకు తెరువు కోసం బందరు చేరారు. వీరు నోబుల్ కళాశాలలో ఉన్నత పాఠశాల విద్య నభ్యసించారు. బరోడా మహారాజా శాయాజీరావు గైక్వాడ్ వక్తృత్వ పోటీలో వీరి ఇంగ్లీషు పాండిత్యానికి అబ్బురపడి ఉన్నత విద్యాభ్యాసం కోసం ఇంగ్లండు పంపారు. అక్కడి ఆక్స్ ఫర్డు విశ్వవిద్యాలయంలో ఉన్నత విద్యనభ్యసించారు. వీరు 1929లో ఐ.సి.ఎస్. పరీక్షలో ఉత్తీర్ణులయ్యారు. బ్రిటిష్ ప్రభుత్వం ఉద్యోగాన్ని ఇవ్వడానికి తిరస్కరించడంతో వీరు నిర్మాణాత్మక కార్యక్రమాలకు పూనుకున్నారు.

1952లో విశాఖపట్నం నియోజకవర్గం నుండి లోక్‌సభకు ఎన్నికయ్యారు. పార్లమెంటులో వీరు స్వతంత్రులుగా వివిధ చర్చలలో దైర్యంగా, నిర్మొహమాటంగా, నిక్కచ్చిగా మాట్లాడేవారు. వీరు భాషా ప్రయుక్త రాష్ట్రాల సమావేశానికి అధ్యక్షులుగా నిర్వహించారు.

వీరు ఫుట్ బాల్ క్రీడాకారులు, బహు గ్రంథ రచయిత. స్వయంగా 'వీల్' అనే పత్రికను నడిపారు. కామర్స్ అండ్ ఇండస్ట్రీ పత్రికా సంపాదకులుగా వ్యవహరించారు. వందల సంఖ్యలో వ్యాసాలు వ్రాసారు. విజయవాడ తంతి తపాళా ఉద్యోగుల సంఘానికి అధ్యక్షులుగా కొంతకాలం పనిచేశారు. విశాఖపట్నం లోని సింథియా షిప్ యార్డ్ కార్మిక సంఘం నాయకుడుగా ఉన్నారు.

వీరు ఇంగ్లీషులో అనేక గ్రంథాలు రచించారు. వీరు గ్రంథాలు చాలా విశ్వవిద్యాలయాలలో పాఠ్య గ్రంథాలుగా రిఫరెన్స్ సోర్స్ గా ఉపయోగపడ్డాయి. వీనిలో 'ఇండియా అండ్ ది వరల్డ్ పాలిటిక్స్', 'ఇండియన్ ఓవర్సీస్' గ్రంధాలు ముఖ్యమైనవి. తెలుగులో ఆధ్యాత్మ రామాయణ కీర్తనలు అనే పుస్తకాన్ని విపులమైన వ్యాఖ్యానంతో రాశారు.

వీరు 1967 సంవత్సరంలో జనవరి 8వ తేదీన పరమపదించారు.

## ఆంగ్ల ప్రచురణలు
*India in World Politics.
*Mughal Land Revenue System.
*The international aspects of Indian emigration.

## మూలాలు

*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
*ఢిల్లీ ఆంధ్ర ప్రముఖులు, డాక్టర్ ఆర్. అనంత పద్మనాభరావు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2000.

వర్గం:1వ లోక్‌సభ సభ్యులు
వర్గం:1905 జననాలు
వర్గం:1967 మరణాలు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:కృష్ణా జిల్లా రచయితలు
వర్గం:కృష్ణా జిల్లా పాత్రికేయులు
వర్గం:ఐ.సి.ఎస్.అధికారులు
వర్గం:తెలుగువారిలో ఇంగ్లీషు రచయితలు
నిజాం కళాశాల

**నిజాం కళాశాల** హైదరాబాదు నగరంలో పేరొందిన ఉన్నత విద్యా సంస్థ, ఉస్మానియా విశ్వవిద్యాలయం పరిధిలో స్వయంప్రతిపత్తి కలిగిన విశ్వవిద్యాలయం. నిజాం కళాశాల 1887లో ఆరవ అసఫ్‌జాహీ నిజాం మహబూబ్ అలీ ఖాన్ పాలనలో స్థాపించబడింది. ఇది హైదరాబాదులోని బషీర్‌బాగ్ ప్రాంతంలో ఉంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

నిజాం కళాశాల ప్రస్తుతం 120 సంవత్సరాలు పూర్తిచేసుకున్న సందర్భంగా ఉత్సవాలు జరిగాయి. సంవత్సరం పొడుగునా జరిగిన ఈ సంబరాలకు 2008 ఫిబ్రవరి 20న కళాశాల పూర్వవిద్యార్థి అయిన ఉమ్మడి ఆంధ్రప్రదేశ్ శాసనసభ స్పీకర్ కేతిరెడ్డి సురేష్‌రెడ్డి జండా ఊపి ఉద్ఘాటన చేశారు. మూడు రోజుల పాటు జరిగిన ఆరంభోత్సవాలలో అనేకమంది పూర్వవిద్యార్థులు పాల్గొన్నారు.

## చరిత్ర
ప్రస్తుతం ఉన్న ప్రధాన కళాశాల భవనం హైదరాబాదు నగర ప్రముఖులలో ఒకడైన ఫక్రుల్ ముల్క్ II మహలు. హైదరాబాదు పాఠశాల (నోబుల్ పాఠశాల), మద్రసా-ఏ-ఆలియాలను కలిపి నిజాం కళాశాలను స్థాపించాడు. కళాశాల స్థాపకుడు, విద్యావేత్త అయిన నవాబ్ ఇమాదుల్ ముల్క్ సయ్యద్ హుస్సేన్ బిల్‌గ్రామీ, సరోజినీ నాయుడు తండ్రి అయిన డా. అఘోరనాథ్ ఛటోపాధ్యాయను ఏరికోరి కళాశాల తొలి ప్రిన్సిపాలుగా నియమించాడు.

## అనుబంధాలు
ప్రారంభంలో ఇది మద్రాస్ విశ్వవిద్యాలయానికి 60 సంవత్సరాలు అనుబంధంగా ఉంది. 1947 ఫిబ్రవరి 19 న, ఉస్మానియా విశ్వవిద్యాలయం అనుబంద కళాశాలగా మార్చబడింది. ఈ కళాశాల నుండి రెండు తెలుగు రాష్ట్రాలలో, దేశంలోని ఇతర ప్రాంతాలలో నేటి రాజకీయ నాయకులు, వైద్యులు చాలా మంది ఈ చారిత్రక కళాశాల నుండి వెళ్ళారు.

## కొత్త భవనాలు
కళాశాలలో డిగ్రీ విద్యార్థులకు వసతి కల్పించకపోవడంపై 2022 అక్టోబరు- నవంబరులో నిజాం కళాశాల విద్యార్థులు కళాశాలలో ఆందోళన చేపట్టారు. దాంతో రాష్ట్ర ఐటీ-మున్సిపల్‌-పరిశ్రమల శాఖామంత్రి కల్వకుంట్ల తారక రామారావు స్పందించి సమస్యను పరిష్కరిస్తామని మాట ఇచ్చాడు. వసతి నిర్మాణం కోసం ప్రభుత్వం తరపున 5 కోట్ల రూపాయలు మంజూరు చేశాడు. 

ఇచ్చిన మాట ప్రకారం, కళాశాలలో వసతి, కొత్త భవనాలకు 2023, ఆగస్టు 12న మంత్రి కేటీఆర్, విద్యాశాఖ మంత్రి సబితా ఇంద్రారెడ్డి, పశుసంవర్ధక శాఖామంత్రి తలసాని శ్రీనివాస్‌ యాదవ్‌, హోంమంత్రి మహమూద్‌ అలీ కలిసి శంకుస్థాపన చేశారు. ఈ కార్యక్రమంలో ఎమ్మెల్సీలు సురభి వాణిదేవి, ఎల్‌.రమణ, ఉన్నత విద్యామండలి చైర్మన్‌ ప్రొఫెసర్‌ లింబాద్రి, విశ్వవిద్యాలయ వీసీ డి.రవీందర్ యాదవ్ పాల్గొన్నారు. 

## ప్రముఖ పూర్వవిద్యార్ధులు
*నల్లారి కిరణ్ కుమార్ రెడ్డి - ఆంధ్రప్రదేశ్ రాష్ట్ర ముఖ్యమంత్రి
*సురేష్ రెడ్డి - ఆంధ్రప్రదేశ్ శాసనసభ స్పీకర్
*నందమూరి బాలకృష్ణ - సినీనటుడు
*రాకేశ్ శర్మ - వ్యోమగామి
*కె.జి.రామనాథన్ - గణితశాస్త్రవేత్త. పద్మభూషణ్ పురస్కార గ్రహీత.
*టి.సుబ్బరామిరెడ్డి - రాజ్యసభ సభ్యుడు
*అబ్బూరి ఛాయాదేవి - కథా రచయిత్రి.
*బూర్గుల రామకృష్ణారావు - హైదరాబాదు రాష్ట్ర తొలి ముఖ్యమంత్రి
*సీతారాం యేచూరి - పార్లమెంటు సభ్యుడు, సి.పి.ఎం. నాయకుడు
*శ్యాం బెనగళ్ - భారతీయ సినిమా దర్శకుడు
*ఖండవల్లి లక్ష్మీరంజనం - సాహిత్యవేత్త, పరిశోధకులు
*సూరి భగవంతం - శాస్త్రవేత్త
*టీవీ నారాయణ - సామాజిక, విద్యారంగ నిపుణుడు.
*రాజారావు - ఆంగ్ల రచయిత, పద్మవిభూషణ్ పురస్కార గ్రహీత.
*లక్ష్మీ ప్రాతూరి - భారతీయ పారిశ్రామికవేత్త, క్యూరేటర్, ఉపన్యాసకురాలు.
*పి.సి.నరసింహారెడ్డి, భాషాశాస్త్రవేత్త, శ్రీ వేంకటేశ్వర విశ్వవిద్యాలయంలో ఆచార్యుడు.

## మూలాలు

## బయటి లింకులు
*నిజాం కళాశాల అధికారిక వెబ్‌సైటు

వర్గం:తెలంగాణ కళాశాలలు
వర్గం:హైదరాబాదు విద్యాసంస్థలు
వర్గం:1887 స్థాపితాలు
*
అఖిల భారత వైద్య విజ్ఞాన సంస్థ

**అఖిల భారత వైద్య విజ్ఞాన సంస్థ** (All India Institute of Medical Sciences (AIIMS) భారతదేశంలో వైద్యశాస్త్రంలో పేరెన్నికగన్న ప్రభుత్వ సంస్థ.

ఇది ఉన్నత వైద్య విద్యను అభ్యసించటానికి స్వయంప్రతిపత్తితో నిర్వహించే ప్రభుత్వ వైద్య కళాశాలల సమూహం. ఈ సంస్థలను పార్లమెంటు చట్టం ద్వారా ఇన్స్టిట్యూట్ ఆఫ్ నేషనల్ ప్రాముఖ్యతగా ప్రకటించింది. ఎయిమ్స్ న్యూ డిల్లీ, ఫోర్ - రన్నర్ ఇన్స్టిట్యూట్, 1956 లో స్థాపించబడింది. అప్పటి నుండి మరో 22 ఇన్స్టిట్యూట్స్ ప్రకటించబడ్డాయి.2020 జనవరి నాటికి, పదిహేను ఇనిస్టిట్యూట్‌లు పనిచేస్తున్నాయి.2025 నాటికి మరో ఎనిమిది సంస్థలు పనిచేస్తాయని భావిస్తున్నారు.మరో ఆరు ఎయిమ్స్ కోసం ప్రతిపాదనలు పరిశీలనలో ఉన్నాయి.

## సంస్థలు

భారతదేశంలో ఉన్న ఎయిమ్స్ సంస్థల వివరాలు,

## మూలాలు

## బయటి లింకులు
*All India Institute of Medical Sciences Website

*AOA (Aiimsonians of America), An alumni association of AIIMS graduates in America
*Yahoo group of AIIMS graduates in America
*The Students’ Union of AIIMS
*AIIMS defies Minister, certificates issued without his signature 
*Neem-Hakeem , Forum of Students' Union AIIMS 
*Healthy-India, Ministry of Health and Family Welfare, Government of India 

వర్గం:వైద్య విజ్ఞాన సంస్థలు
వర్గం:1956 స్థాపితాలు
కామారెడ్డి శాసనసభ నియోజకవర్గం

కామారెడ్డి జిల్లాలోని 4 శాసనసభ నియోజకవర్గాలలో **కామారెడ్డి శాసనసభ నియోజకవర్గం** ఒకటి.

## ఎన్నికైన శాసనసభ్యులు

;ఇంతవరకు ఈ నియోజకవర్గం నుంచి గెలుపొందిన శాసనసభ్యులు :

:

## 2004 ఎన్నికలు
2004 శాసనసభ ఎన్నికలలో కామారెడ్డి శాసనసభ నియోజకవర్గం నుంచి కాంగ్రెస్ పార్టీకి చెందిన అభ్యర్థి మహ్మద్ అలీ షబ్బీర్ తన సమీప ప్రత్యర్థి అయిన భారతీయ జనతా పార్టీకి చెందిన అభ్యర్థి ఉప్పునూతల మురళీధర్ గౌడ్‌పై 52763 ఓట్ల మెజారిటీతో గెలుపొందినాడు. షబ్బీర్‌కు 80233 ఓట్లు పోలవగా, మురళీధర్ గౌడ్‌కు 27470 ఓట్లు లభించాయి.

## 2009 ఎన్నికలు
2009 ఎన్నికలలో భారతీయ జనతా పార్టీ తరఫున వి.మురళీధర్ గౌడ్ పోటీ చేస్తున్నాడు. తెలుగుదేశం పార్టీ తరఫున గంప గోవర్ధన్ పోటీలో ఉండగా, కాంగ్రెస్ నుండి మంత్రి షబ్బీర్ అలీ పోటీలో ఉన్నాడు.

## నియోజకవర్గ ప్రముఖులు

గంప గోవర్థన్:బిక్‌నూర్ మండలానికి చెందిన గోవర్థన్ తెలుగుదేశం పార్టీ తరఫున 1994లో శాసనసభ్యుడిగా విజయం సాధించాడు.

## ఇవి కూడా చూడండి

* తెలంగాణ శాసనసభ సభ్యుల జాబితా (2018)
* తెలంగాణ శాసనసభ సభ్యుల జాబితా (2014)

## మూలాలు

వర్గం:కామారెెడ్డి జిల్లా శాసనసభ నియోజకవర్గాలు
భారతీయ శాస్త్రీయ నృత్యం

**భారతీయ శాస్త్రీయ నృత్యం**, భరతముని యొక్క నాట్యశాస్త్రము ప్రకారం గల భారతీయ నాట్య రీతులు.
భారతీయ నృత్య కళాకారిణి|left|150px|thumb
భారత్ కు చెందిన సంగీత నాటక అకాడమీ చే గుర్తింపబడిన భారతీయ శాస్త్రీయ నాట్యరీతులు గూడానూ.

# భరతనాట్యం - తమిళనాడు
# ఒడిస్సీ - ఒడిషా
# కూచిపూడి నాట్యం - ఆంధ్రారాష్ట్రం
# మణిపురి - మణిపూర్
# మోహినీ అట్టం - కేరళ
# సత్త్రియ నృత్యం - అస్సాం
# కథాకళి - కేరళ
# కథక్ - ఉత్తర భారతం (ఎక్కువగా ఈ కళ ఉత్తరప్రదేశ్లో ప్రదర్శింపబడుతోంది).

## ఇవికూడా చూడండి

* నృత్యంలో భారతీయ మహిళల జాబితా
* భారతీయ జానపద నృత్యాల జాబితా

## మూలాలు

*
*

## బయటి లింకులు

* -- over 250 links to Classical Indian Dance resources

వర్గం:భారతీయ శాస్త్రీయ నృత్యం
వర్గం:కళలు
వర్గం:నృత్యం
చర్చి

thumb|right|250px| నాయుడుపేట లోని చర్చి - ఆసియాలో రెండవ పెద్ద చర్చి
**చర్చి** (ఆంగ్లం : Church (సంఘము) ) : క్రైస్తవులు సమూహమును చర్చి అని అంటారు. ప్రతి ఆదివారం క్రైస్తవులుసమూహ సంఘముగా చేరి సామూహిక ప్రార్థనలు గావిస్తారు. ప్రార్థనలు చేపట్టు ధార్మిక నాయకుడిని bodhakudu పాస్టర్ (కాపరి) అని వ్యవహరిస్తారు.
చర్చిలలో చాలా రకాలు ఉంటాయి.

చర్చిలలో క్రిస్మస్ పండుగ చాలా కన్నుల పండుగగా జరుగుతుంది.కానీ ఇది బైబిల్ లో చెప్ప లేనిదీ 
చర్చి బోధకుడు పవిత్ర గ్రంథమైన బైబిలును చదివి దానిలోని అర్ధమును వివరించి చెప్పును.

[right|thumb|[మాస్కో రష్యా లోని కేథడ్రల్ ఆఫ్ క్రీస్ట్ ద సేవియర్ చర్చి.]]

## చర్చీల రకాలు
* బాసీలికా :
* కేథడ్రల్ :
* చాపెల్ :

## ఇవీ చూడండి
* క్రైస్తవ మతము
* పోప్
* వేటికన్ నగరం
* దేవాలయం
* బోన్ చర్చి 
దేవుడు ఇచ్చిన పది ఆజ్ఞలలో నాల్గవ ఆజ్ఞ "విశ్రాంతిదినమును పరిశుద్ధముగా ఆచరించుటకు జ్ఞాపకముంచుకొనుము." నిర్గమకాండము 20: 8

ఈ ఆజ్ఞను బట్టి క్రైస్తవులంతా ఆదివారము దేవాలయము (చర్చి) లో కూడి దేవుని ఆరాధిస్తారు.
దేవుడిని ఘనపరుస్తారు
## మూలాలు

## బయటి లింకులు
* Church from the Catholic Encyclopedia
* https://web.archive.org/web/20080615034642/http://news.yahoo.com/s/afp/20080610/ts_afp/jordanreligionchristianarchaeology Archeologist discover first Church

వర్గం:క్రైస్తవ మతము
తాళ్ళగూడెం (కామేపల్లి)

**తాళ్ళగూడెం**, ఖమ్మం జిల్లా, కామేపల్లి (ఖమ్మం జిల్లా) మండలానికి చెందిన గ్రామం.. 

గ్రామం గుండా ఖమ్మం-యల్లందు రహదారి పోవుట వలన కామేపల్లి రక్షకబట నిలయం ఇక్కడే నిర్మించారు, మిగిలిన ప్రభుత్వ కార్యాలయములు అన్ని కామేపల్లిలో ఉన్నాయి. ఈ గ్రామంలో తాటి చెట్లు ఎక్కువగా కనిపిస్తాయి.

## విద్య
ఈ గ్రామంలో ఒక ప్రభుత్వ ప్రాథమిక పాఠశాల ఉంది. విద్యార్థులుపై చదువుల కొరకు దగ్గరలోని శ్రీ సరస్వతి గురుకుల విద్యాలయంపై ఆధారపడతారు.

ఈ గ్రామ పంచాయతీ పరిధిలో ఉన్న చిన్న గిరిజన గ్రామమయిన "టేకులతండా" ఘనత మాత్రం చాలా పెద్దది. ఈ గ్రామం చదువులపల్లెగా భాసిల్లుతున్నది. ఇక్కడ ఎక్కువమంది చదువుకొని ప్రభుత్వ ఉద్యోగాలు సంపాదించి అందరికీ ఆదర్శంగా నిలుచుచున్నారు. మొత్తం 511 మంది జనాభా ఉన్న ఈ గ్రామంలో 100% అక్షరాస్యత సాధించారు. ఈ గ్రామంలోని మొత్తం 141 గృహాలలో 76 మంది ఉద్యోగులున్నారు. [1] 
## వ్యవసాయం
*వరి
*మిరప
*ప్రత్తి
*ఈ గ్రామంలో రైతులు కామెపల్లి చెరువుపై ఆధారపడును, గాదేపాడు చెరువు నిండి అలుగు పడి, కామెపల్లి చెరువు నిండును. కామెపల్లి చెరువు నిండితే వరి రైతులు నిర్భయంగా వంటారు.
*ప్రత్తి,మిరప రైతులు వర్షాల పైనే అధారపడుతారు.

## పాడి
ఈ గ్రామంలో పశుసంపద ఎక్కువ. మేకలు, గోర్రెలు పెంచేవారు ఎక్కువ. చాల మందికి జీవనాధారం ఇదే.

## మూలాలు


## వెలుపలి లింకులు
భద్రాచలం (అయోమయ నివృత్తి)

* భద్రాచలం లేదా శ్రీరామ దివ్యక్షేత్రం పట్టణం 
*భద్రాచలం లోక్‌సభ నియోజకవర్గం
* భద్రాచలం శాసనసభ నియోజకవర్గం
* భద్రాచలం మండలం
* భద్రాచలం (సినిమా)
మహమ్మద్ యూనస్ సలీం

**మహమ్మద్ యూనస్ సలీం** (1912 - 2004) భారత జాతీయ కాంగ్రెసుకు చెందిన పార్లమెంటు సభ్యుడు. వీరు నల్గొండ లోక్‌సభ నియోజకవర్గం నుండి లోక్‌సభకు ఎన్నికయ్యారు.

## రాజకీయ జీవితం
1967 : నల్గొండ లోక్‌సభ నియోజకవర్గం నుండి 4వ లోక్‌సభకు పార్లమెంటు సభ్యునిగా ఎన్నికయ్యాడు. 
 
1967-71 : Minister of Law, Justice, and Waqf 
 
1967-71 : Deputy Minister of Railways

1971 : Contested Lok Sabha from Aligarh and lost.

1974 : ఆంధ్ర ప్రదేశ్ నుండి రాజ్యసభకు ఎన్నికయ్యాడు.

Late 1970s member of the Parliamentary Board of Congress (Urs).

Vice President Lok Dal and also a member of its parliamentary board.

1990 : బీహార్ గవర్నరుగా నియమించబడ్డాడు

1991 : కతిహార్ నియోజకవర్గం నుండి 10వ లోక్‌సభకు ఎన్నికయ్యాడు

1996 : భారత జాతీయ కాంగ్రెసులో తిరిగి చేరి 2004 లో మరణం వరకు సభ్యునిగా కొనసాగాడు.

## బయటి లింకులు

*https://web.archive.org/web/20080512223200/http://www.milligazette.com/Archives/2004/16-29Feb04-Print-Edition/1602200408.htm
*https://web.archive.org/web/20080616055451/http://www.islamicvoice.com/august.99/book.htm

వర్గం:1912 జననాలు
వర్గం:2004 మరణాలు
వర్గం:4వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:ముస్లింలు
వర్గం:భారత జాతీయ కాంగ్రెస్ నాయకులు
కావూరు సాంబశివరావు

**కావూరి సాంబశివరావు** (1943 అక్టోబరు 1 - 2026 మార్చి 11), భారతదేశంలోని ఆంధ్ర ప్రదేశ్ రాష్ట్రానికి చెందిన రాజకీయ నాయకుడు, ఇంజనీర్, పారిశ్రామికవేత్త. ఆయన 1984, 1989, 1998లలో మచిలీపట్నం, 2004, 2009లలో ఏలూరు లోక్‌సభ నియోజకవర్గాల నుండి  ఎంపికై ప్రధాని మన్మోహన్ సింగ్ మంత్రివర్గంలో కేంద్ర జౌళి శాఖ మంత్రిగా పని చేసాడు.

ఆయన 2014లో ఆంధ్రప్రదేశ్ రాష్ట్ర విభజనను వ్యతిరేకిస్తూ కేంద్ర మంత్రి పదవికి  కాంగ్రెస్ వర్కింగ్ కమిటీ సభ్యత్వానికి రాజీనామా చేసాడు. 

## ప్రారంభ జీవితం
కావూరి సాంబశివ రావు 1943లో జన్మించాడు. ఆయన నేషనల్ ఇన్‌స్టిట్యూట్ ఆఫ్ టెక్నాలజీ, వరంగల్ లో విద్యను అభ్యసించాడు.

## రాజకీయ జీవితం
కావూరి సాంబశివరావు భారతదేశంలోని 8వ, 9వ, 12వ, 14వ  15వ లోక్‌సభలకు సభ్యుడిగా పనిచేసాడు. ఆయన ఆంధ్ర ప్రదేశ్ లోని ఏలూరు నియోజకవర్గానికి ప్రాతినిధ్యం వహించాడు. ఆయన భారతీయ జనతా పార్టీకి సభ్యుడు. ఆయన 2014 మే 1న ఆ పార్టీలో చేరాడు.

ఒక సమయంలో ఆయన కాంగ్రెస్ వర్కింగ్ కమిటీకి శాశ్వత ఆహ్వానితుడిగా ఉన్నాడు. అంతకుముందు ఆయన మచిలీపట్నం లోక్‌సభ నియోజకవర్గానికి ప్రాతినిధ్యం వహించాడు. కావూరి సివిల్ నిర్మాణం, ఆరోగ్య సంరక్షణ రంగాల్లో వ్యాపారవేత్తగా కూడా ఉన్నాడు. ఆయన ఐదుసార్లు భారత పార్లమెంటుకు ఎన్నికయ్యాడు, పార్లమెంటరీ కమిటీలలో సభ్యుడిగా పనిచేసాడు. 2013 జూన్ 17న ఆయన కేంద్ర వస్త్ర శాఖ మంత్రిగా ప్రమాణ స్వీకారం చేసాడు.

2014 ఏప్రిల్ 28న ఆయన భారత జాతీయ కాంగ్రెస్ పార్టీకి రాజీనామా చేసి భారతీయ జనతా పార్టీ (బీజేపీ)లో చేరనున్నట్లు ప్రకటించాడు. అంతకు ఒక నెల ముందు తెలంగాణ రాష్ట్ర ఏర్పాటుకు వ్యతిరేకంగా ఆయన కేంద్ర మంత్రిపదవికి రాజీనామా చేసాడు. అలాగే ఆయన లోక్‌సభ ఎన్నికల్లో భారత జాతీయ కాంగ్రెస్ పార్టీ అభ్యర్థిగా పోటీ చేయబోనని కూడా ప్రకటించాడు.

## మరణం
కావూరి సాంబశివరావు వృద్ధాప్యం, అనారోగ్య కారణాలతో హైదరాబాద్‌లోని ఓ ప్రైవేట్ ఆస్పత్రిలో చికిత్స పొందుతూ 82 సంవత్సరాల వయసులో 2026 మార్చి 11న మరణించాడు. కావూరి సాంబశివరావుకు ఒక కుమారుడు, ముగ్గురు కుమార్తెలు ఉన్నారు. విశాఖపట్నం ఎంపీ భరత్ సాంబశివరావు కుమార్తె తనయుడు.

## బయటి లింకులు
* Official biographical sketch in Parliament of India website

వర్గం:1943 జననాలు
వర్గం:8వ లోక్‌సభ సభ్యులు
వర్గం:9వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:2026 మరణాలు
వర్గం:భారతీయ జనతా పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
ఎటపాక మండలం

**ఎటపాక మండలం,** ఆంధ్రప్రదేశ్ రాష్ట్రం, పోలవరం జిల్లాకు చెందిన మండలం. 2014 వరకు ఎటపాక పట్టణం, తెలంగాణ రాష్ట్రం, ఖమ్మం జిల్లా, భద్రాచలం మండలంలో ఉండేది. తెలంగాణా ప్రత్యేక రాష్ట్రంగా ఏర్పడిన తర్వాత పోలవరం ప్రాజెక్టు నిర్మాణం కోసం భద్రాచలం మండలంలోని భద్రాచలం పట్టణం తప్ప మిగిలిన గ్రామాలన్నీ ఆంధ్రప్రదేశ్ లోని అల్లూరి సీతారామరాజు జిల్లాలో కలిసాయి.

## చరిత్ర
2014 వరకు ఎటపాక గ్రామం, తెలంగాణ రాష్ట్రం, ఖమ్మం జిల్లా, భద్రాచలం మండలంలో ఉండేది. తెలంగాణా ప్రత్యేక రాష్ట్రంగా ఏర్పడిన తర్వాత పోలవరం ప్రాజెక్టు నిర్మాణం కోసం భద్రాచలం పట్టణం తప్ప భద్రాచలం మండలంలోని 73 గ్రామాలు (అందులో 8 నిర్జన గ్రామాలు) ఆంధ్రప్రదేశ్ లో కలిసాయి 

## గణాంకాలు
2001 భారత జనాభా గణాంకాల ప్రకారం మండల జనాభా -మొత్తం 77,960, అందులో పురుషులు 39,330 మంది ఉండగా, స్త్రీలు 38,630 మంది ఉన్నారు.

## సమీప పట్టణాలు
* భద్రాచలం - తెలంగాణ రాష్ట్రంలోని ప్రముఖ పట్టణం.

## మండలం లోని గ్రామాలు

### రెవెన్యూ గ్రామాలు

# ఎటపాక
# కన్నాయిగూడెం
# తాళ్ళగూడెం
# గొట్టుగూడెం
# ఫెర్గుసన్ పేట
# తునికిచెరువు
# లింగాలపల్లె
# రామగోపాలపురం
# పట్టుచీర
# బూరుగువాయి
# లక్ష్మీపురం
# మాధవరావుపేట
# గొల్లగుప్ప
# బండిరేవు
# రంగాపురం
# కన్నాపురం-1 
# కన్నాపురం-2 
# విశ్వాపురం
# ఎర్రబోరు
# నరసింగపేట
# పిచ్చికలపేట
# సీతంపేట
# చింతలగూడెం
# చంద్రంపాలెం
# లక్ష్మీదేవిపేట
# పురుషోత్తపట్నం
# సీతారామపురం
# గుండాల
# కె.నారాయణపురం
# పినపల్లె
# రాయనపేట
# పెనుబల్లి
# పాండురంగాపురం
# ఎర్రగుంట
# చోడవరం
# చిన్న నల్లకుంట
# నెల్లిపాక
# బుట్టాయిగూడెం
# దేవరపల్లి
# గోగుపాక
# గొమ్ము కోయగూడెం
# కాపవరం
# కొత్తగూడెం
# బొడ్డుగూడెం
# అయ్యవారిపేట
# త్రిపుర పెంటవీడు
# గొల్లగూడెం
# తోటపల్లి
# కాపుగంపల్లి
# రాచగంపల్లి
# గన్నవరం
# రాజుపేట
# కిష్టారం
# కుసుమానపల్లి
# అచ్యుతాపురం
# రాఘవాపురం
# చెలెంపాలెం
# నల్లకుంట
# ముమ్మడివరు
# గౌరిదేవిపేట
# నందిగామ
# మురుమూరు

## సమీప పర్యాటక స్థలాలు

*భద్రాచల సీతారామచంద్ర స్వామి దేవస్థానం
*కిన్నెరసాని: భద్రాచలం పట్టణం నుండి 32కి.మీ.ల దూరంలోని కిన్నెరసాని నదిపై ఒక డ్యాం, అద్దాల మందిరం, జింకల పార్కు ఉన్నాయి.
*పర్ణశాల: వనవాసం సమయంలో శ్రీరాముడు ఇక్కడ ఉన్నాడని, ఇక్కడినుండే సీతాదేవిని, రావణుడు అపహరించాడని స్థానిక కథనం.
*పాపి కొండలు: సుందరమైన గోదావరినది, కొండలు, ఆహ్లాదకరమైన వాతావరణం చూడదగ్గవి.

## మూలాలు

## వెలుపలి లంకెలు
తేళ్ల లక్ష్మీకాంతమ్మ

**తేళ్ల లక్ష్మీకాంతమ్మ** (జూలై 16, 1924 - డిసెంబర్ 13, 2007) తెలంగాణ రాష్ట్రానికి చెందిన స్వాతంత్ర్య సమరయోధురాలు, భారత జాతీయ కాంగ్రెస్ నాయకురాలు, మాజీ పార్లమెంటు సభ్యురాలు. రచయిత్రి, సంస్కృత పండితురాలు.

## జననం, విద్య
లక్ష్మీకాంతమ్మ 1924, జూలై 16న తెలంగాణ రాష్ట్రం జోగులాంబ గద్వాల జిల్లా, ఆలంపూర్ లోని కమ్మ భూస్వాముల పెద్ద కుటుంబానికి చెందిన వెంకట్ రెడ్డి - మంగమ్మ దంపతులకు జన్మించింది. 5వ తరగతి వరకు కర్నూలులో చదివి, సోదరి సహకారంలో గుడివాడలో ఎస్‌ఎస్‌ఎల్‌సీ పూర్తి చేసింది. ఇంటర్మీడియట్ మద్రాసు క్రిస్టియన్ కాలేజీలో, మచిలీపట్నంలో బిఏ పూర్తి చేసింది. బెనారస్ హిందూ విశ్వవిద్యాలయం నుండి 1971లో ఆర్థిక శాస్త్రంలో ఎం.ఏ పట్టా పొందింది.

## వ్యక్తిగత జీవితం
లక్ష్మీకాంతమ్మకు 1944, నవంబరు 1న అనంతపురం జిల్లా అటవీ అధికారి టి.వి.సుబ్బారావుతో వివాహం జరిగింది. లక్ష్మీకాంతమ్మ లేడీస్ క్లబ్ కార్యదర్శిగా కూడా ఎన్నికయింది. మద్రాస్‌లోని పచ్చయప్ప కళాశాలలో ఎంఏ పూర్తి చేసింది. ఆమె భర్త ఇంగ్లాండ్‌కు వెళ్లి అసిస్టెంట్ కన్జర్వేటర్ ఆఫ్ ఫారెస్ట్‌గా శిక్షణ పొందాడు. 1960, జూన్ 5న కుమార్తె (జోగులాంబ) జన్మించింది. తెలుగు పాప్ సింగర్ స్మిత ఆమె మనవరాలే.

## రాజకీయ జీవితం
లక్ష్మీకాంతమ్మ ఖమ్మం నియోజకవర్గం నుండి 1957లో ఆంధ్రప్రదేశ్ శాసనసభకు ఎన్నికై, ఆ తర్వాత 1962లో ఖమ్మం లోక్‌సభ నియోజకవర్గం నుండి ఎన్నికై పార్లమెంటు సభ్యురాలయ్యింది. వరుసగా 1967, 1972 ఎన్నికలలో గెలిచి మూడుసార్లు అదే నియోజకవర్గం నుండి లోక్‌సభలో ఖమ్మంకు ప్రాతినిధ్యం వహించింది. 1967లో పార్లమెంటు బృందంలో సదస్యురాలిగా ఆస్ట్రేలియాను పర్యటించింది. 1978లో జనతా పార్టీ తరఫున హైదరాబాదు నగరంలోని హిమాయత్ నగర్ శాసనసభా నియోజకవర్గం నుండి గెలుపొందింది.

పార్లమెంటు కమిటీ కార్యనిర్వాహక సభ్యురాలిగా ఉన్న లక్ష్మీకాంతమ్మ ఎమర్జెన్సీ సమయంలో ఇందిరాగాంధీ వైఖరిని బహిరంగంగా విమర్శించి ఆమె ఆ కాలంలో వార్తలకు ఎక్కింది. ఇందిరాగాంధీ పాలనను తీవ్రంగా నిరసించి జనతాపార్టీలో చేరింది. జనతా పార్టీ ఏర్పాటులో కీలకపాత్ర పోషించి, పార్టీ ప్రధాన కార్యదర్శిగా కూడా పనిచేసిన లక్ష్మీకాంతమ్మ, 1978 శాసనసభా ఎన్నికలలో ఓటమి తర్వాత, వృద్ధాప్యం వల్ల చాలా కాలంగా క్రియాశీలక రాజకీయాలకు దూరంగా ఉంది. ఆ తర్వాత మళ్ళీ కాంగ్రెస్ లో చేరింది.
 
లక్ష్మీకాంతమ్మ, మాజీ ప్రధాని పి.వి.నరసింహారావుకు సన్నిహితురాలు. నరసింహారావు రచించిన ఆత్మకథా ఆధారిత నవల *[[లోపలి మనిషి (పుస్తకం)|ది ఇన్‌సైడర్‌]]*లోని అరుణ పాత్రకు స్ఫూర్తి లక్ష్మీకాంతమ్మేనని భావిస్తున్నారు.

## రచనలు
ఈమె తెలుగులో ప్రగతి పథంలో మహిళలు అనే పుస్తకాన్ని, ఆంగ్లంలో కో-ఆపరేషన్ టుడే అండ్ టుమారో అనే పుస్తకాల్ని ప్రచురించారు. బాద్షాఖాన్ జీవితచరిత్రను తెలుగులోకి అనువదించింది.

## మరణం
లక్ష్మీకాంతమ్మ 83 ఏళ్ళ వయసులో విజయవాడలోని తన కూతురు ఇంట్లో 2007, డిసెంబర్ 13<nowiki/>న మరణించింది.

## మూలాలు

వర్గం:1924 జననాలు
వర్గం:2007 మరణాలు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:ఖమ్మం జిల్లా మహిళా రాజకీయ నాయకులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన మహిళా లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1978)
అదృష్టం

[thumb|200px|A [four-leaf clover is often considered to bestow good luck.]]
**అదృష్టం** అంటే కొంతమందికి చాలా నమ్మకం. ఒక వ్యక్తి యొక్క ఊహను మించి జరిగే నమ్మలేని నిజాల్ని మంచిదైతే అదృష్టంగా భావిస్తారు. అయితే ఇలాగే చెడు జరిగినప్పుడు దురదృష్టం అంటారు. లాటరీలు, జూదం మొదలైన అదృష్టాల్ని నమ్మేవాళ్ళని చేతకాని వారిగా కొందరు భావిస్తారు.

జ్యోతిషం లోని జన్మ నక్షత్రం, జాతక చక్రం ప్రకారం కొందర్ని అదృష్ట జాతకునిగా భావిస్తారు.

## భాషా విశేషాలు
అదృష్టము [ adṛṣṭamu ] a-drishṭamu. సంస్కృతం n. అనగా Fortune, luck, chance, fate. భాగ్యము. దురదృష్టము bad luck. అదృష్టవంతుడు or అదృష్టశాలి or అదృష్టపురుషుడు a fortunate man. అదృష్టహీనుడు an unfortunate man. అదృష్టఫలము the consequence of (one's) good luck.

## బయటి లింకులు
* Luck, Destiny, Fate, Karma, or Self-Made? with psychologist Richard Wiseman
* Lucky charms and superstition - Diligent Media Corp.
* "Lucky": Documentary with Richard Wiseman transcript with link to 10 minute video.
* https://web.archive.org/web/20081208173609/http://www.allexperts.com/ep/3284-103382/Reincarnation/SUMIT-KUMAR-SIRKAR.htm

వర్గం:నమ్మకాలు